cyanic-selkie/wikianc huggingface dataset:
Zachary Quinto
Privatliv
Zachary Quinto har vært i et forhold med Miles McMillan siden 2013. Han kom ut som homofil etter selvmordet til Jamey Rodemeyer i 2011, som hadde skapt oppsikt i medier. Han uttalte at «å leve med sin legning i all hemmelighet bidrar ikke med at de homofile skal få likestilling i samfunnet». Sommeren 2013 inngikk han et forhold med den amerikanske modellen og kunstneren Miles McMillan.
Karriere
Quinto dukket først opp på tv-skjermen i det kortvarige tv-serien The Others, for deretter å få flere gjesteroller på andre store tv-serier som CSI, Touched By An Angel, Charmed, Six Feet Under, Lizzie McGuire og Dragnet. I 2004 fikk han en fast rolle i dramaserien 24, som dataeksperten "Adam Kaufman". Quinto var med i alle episodene i sesong 3 av 24, unntatt en.
I 2006 spilte Quinto rollen som "Sasan", en flamboyant, homoseksuell, persisk-amerikansk bestevenn til Tori Spelling i hennes "reality" show So NoTORIous.
Heroes
Senere i 2006 fikk Quinto en fast rolle som "Sylar" i superhelt-serien Heroes. "Sylar" er en stille og svært sterk seriemorder med superkrefter. "Sylar" viste ikke i begynnelsen noen tegn på spesielle evner, men hevdet selv at han har evnen til å "se hvordan alt fungerer". I hans besatte jakt på å selv bli spesiell dreper han andre med overnaturlige evner, og stjeler evnene deres ved å fjerne hjernen.
Quinto har signert en forlenging i sesong 2 på sin rolle
Star Trek
23. juli 2007 begynte flere nettsteder, inklusive E! Online å melde at Quinto hadde fått rollen som den unge "Spock" i den nye ellevte Star Trek-filmen. En offisiell bekreftelse på dette kom 26. juli 2007 ved Comic-Con International 2007. Quinto hadde uttrykt sin interesse i å spille "Spock" i et intervju i 2006, der han bemerket sin likhet til skuespilleren Leonard Nimoy.
Priser og nominasjoner
TV Land Awards
Teen Choice Awards
Breilobekken kraftverk
Breilobekken kraftverk er et vannkraftverk i Sirdalen i Sirdal kommune i Agder.
Det er et elvekraftverk som utnytter et fall på 233 meter i Breilobekken.
Installert effekt er 1,8 MW fra en ET peltonturbin. Årsproduksjon er 4,4 GWh.
Sirdal Kraft AS eies av Aventron Norway AS.
Lasiophila
Lasiophila er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Ganske store, brune sommerfugler med brede vinger. Bakvingens ytterkant er tannet, og det er en markert, kort, butt stjert ved bakhjørnet. Oversiden kan være ensfarget mørkbrun eller med hvite eller oransje flekker eller bånd. Noen arter er hovedsakelig rødlige eller oransje på oversiden. Undersiden er gjerne mørkbrunt spraglete.
Levevis
Disse artene lever først og fremst i tåkeskog. Larvene lever sannsynligvis på bambus i slekten Chusquea.
Utbredelse
Slekten er utbredt i den vestlige delen av Sør-Amerika, fra Venezuela til Bolivia.
Beitstad Fotballklubb
Beitstad fotballklubb (stiftet 12. desember 1994) er en fotballklubb fra Beitstad i Steinkjer kommune i Trøndelag.
Historikk
Klubben ble stiftet 12. desember 1994 som en sammenslåing av fotballavdelingene i Beitstad idrettslag og Sprova idrettslag.
Fotballklubben ble første gang stiftet allerede i 1915, men ble den en del av Beitstad idrettslag i 1934. Før den tid hadde fotballklubben kun spilt privatkamper. I 1936 stilte Beitstad idrettslag for første gang med lag i kretsserien. I 1955 brøt Sprova idrettslag ut av Beitstad idrettslag og stilte med eget fotballag i kretsserien for første gang i 1956.
Forfatter og skribent Jo Kristian Kvernland ga i 2020 ut bokverket «Med hjertet utenpå drakta» på hele 700 sider, som beskriver hele fotballhistorien til Beitstad fotballklubb og dets forgjengere.
Beitstad idrettslag
1945: Avdelingsmesterskap senior herrer (Vinner av den nordtrønderske 3. divisjon)
1948/49: Avdelingsmesterskap senior herrer (Vinner av den nordtrønderske 3. divisjon)
1951/52: Avdelingsmesterskap senior herrer (Vinner av den nordtrønderske 2. divisjon)
1961: Kretsmesterskap smågutte
1962: Kretsmesterskap gutte
1963: Kretsmesterskap gutte
1965: Kretsmesterskap junior
1965: Kretsmesterskap senior herrer (Vinner av 5. divisjon)
1969: Kretsmesterskap senior herrer (Vinner av 5. divisjon)
1976: Kretsmesterskap senior herrer (Vinner av 4. divisjon)
1984: Kretsmesterskap senior herrer (Vinner av 5. divisjon)
1992: Kretsmesterskap småjente
Sprova idrettslag
1957/58: Avdelingsmesterskap senior herrer (Vinner av den nordtrønderske 4. divisjon)
1963: Kretsmesterskap senior herrer (Vinner av 5. divisjon)
1966: Kretsmesterskap senior herrer (Vinner av 5. divisjon)
1970: Kretsmesterskap senior herrer (Vinner av 5. divisjon)
1982: Kretsmesterskap senior herrer (Vinner av 6. divisjon)
1986: Avdelingsmesterskap senior herrer (Vinner av 6. divisjon)
Beitstad fotballklubb
1995: Avdelingsmesterskap senior herrer (Vinner av 5. divisjon)
2001: Avdelingsmesterskap senior herrer (Vinner av 4. divisjon)
2011: Kretsmesterskap G14 (Samarbeidslaget Beitstad / Følling / Kvam)
2012: Avdelingsmesterskap senior herrer (Vinner av 6. divisjon)
Plassen mellom skog og fjell
«Plassen mellom skog og fjell» er en gammel utvandrervise fra ca. 1880. Den var meget populær, og en rekke tekstforfattere har fått den registrert som «sin». Den er også spilt inn på en rekke plater, blant annet Frem fra Glemselen kap. 7 med Rita Engebretsen.
Teksten
der er ikke mer igjen hvor far og mor har slitt. Her var blomsterflor og sol i lykkens ungdomsår, plukket blåveis til vår mor og takk fra hånden får. Ref: ''Minner om plassen blant skog og fjell lever i litt sinn, der hvor jeg lekte til langt på kveld lever i mitt sinn''. trass i fattigdom og nød i ødemarkens rand. Til den store barneflokk ble hjemmets kår for små jeg ble voksen reiste bort på egne ben å stå. opp til der som plassen lå i skogens øde sus, plassen er forfalt og grå men minnet lever enn, om de vakre ungdomsår blant øde skog og fjell.
Husker du de høye fjelle
«Husker du de høye fjelle» er en lokal sang som også er kjent under tittelen «Lomsangen». Den kommer fra Bøverdalen i Lom, hvor den ble skrevet ca. 1900. Visa er innspilt på Frem fra Glemselen kap. 7 med Rita Engebretsen og Helge Borglund.
Teksten
husker du de fossers velde og det klare stille vann. har du glemt de kjære trakter fra den glade barndomstid. ville du ei gjerne være denne jul hos mor og far. men vi får nok også streva for vår lønn i dette land. minner for dem nok du gjemmer fra den tid da du var ung. kanskje ennu slutter ferden hjemme der i bygden Lom.
Wriezenbanen
Wriezenbanen (tysk: Wriezener Bahn) er en jernbanestrekning som opprinnelig gikk mellom Berlin og Godków i Polen, fra 1903 til 1949 var Wriezen endepunkt og siden 2006 ender den i Verneuchen.
Barnards Loop
Barnards Loop (katalogbetegnelse Sh 2-276) er en emisjonståke i stjernebildet Orion. Den er en del av Orionkomplekset som også inneholder den mørke Hestehodetåken og den lyse Oriontåken.
Ulykken i Loen
«Ulykken i Loen» er en skillingsvise som originalt hadde tittelen «Tror du på de lykkelige dager». Den ble skrevet av Herman Hermani, etter raset som gikk fra Ramnefjell og ned i Loenvannet 13. september 1936. En voldsom flodbølge slo innover grendene Nesdal og Bødalen, og i alt 74 mennesker omkom.
Annen tekst med samme navn, ukjent forfatter
og ingen vel ventet så grufull en natt før ulykken plutselig kom. Der ulykken rammet det knakk som en kvist den rev med seg gammelt og ungt. Alt i den vei blir nu smadret i knas det er naturens grufulle akt. Der møtte så mange den grusomme død når flodbølgen brølte seg frem. O hvor du er savnet din hygge og fred den er nu i ruiner gjemt. og vær med å legg nu et trøstende bånd på ulykkens gnagende sår. o tenk hvilken møye ja tenk over selv hva naturen giver og tar.
Jordan Bridges
Jordan Bridges (født 13. november 1973 i Los Angeles i California) er en amerikansk skuespiller. Han er sønn av skuespilleren Beau Bridges og dennes første kone, Julie Landifield. Han er nevø til skuespilleren Jeff Bridges og sønnesønn til Lloyd Bridges. Jordan har en adoptert bror og tre halvsøsken fra hans fars andre ekteskap.
Kokosnøtt
Kokosnøtt er en stenfrukt fra kokospalmen (Cocos nucifera). Den kan veie opp til tre kilo. Skallet på frukten, som er meget hardt, er omgitt av et løsere fiberlag. Frukten er hvit, og innerst er en nærmest farveløs væske, som kan drikkes. Tørket frukt kalles kopra og er en viktig vare i framstillingen av margarin og såpe. Tørket og revet frukt kalles for kokosmasse.
Åpning av moden kokosnøtt
En enkel måte å åpne en kokosnøtt på er å holde den i en hånd, med ryggen på en tung kniv, eller liknende, og slå rundt «ekvator» på nøtten. Etter fire–fem slag sprekker skallet, og den kan åpnes ved å stikke en kniv inn i sprekken og vri rundt.
Hermann Paul
Hermann Otto Theodor Paul (født 7. august 1846 i Salbke ved Magdeburg i Tyskland, død 29. desember 1921 i München) var en tysk lingvist.
Hermann Paul var sønn av en murermester. Etter å ha vært elev ved gymnaset i Magdeburg studerte han filologi, først i Berlin, siden i Leipzig, under blant andre Fredrich Zarncke, Georg Curtius og August Leskien. Han tok habilitasjonen i 1872. Etter to år som dosent i germanske språk og litteraturer i Leipzig ble han professor ved universitetet i Freiburg. 1893–1916 var han professor i tysk filologi ved universitetet i München. 1909–10 var han universitetets rektor.
Paul anses som en av grunnleggerne av den junggrammatiske skolen, og regnes som en av de fremste tyske lingvistene gjennom historien. Hans hovedverk er Prinzipien der Sprachgeschichte («Språkhistoriens prinsipper»), som er et standardverk innenfor den germanske språkvitenskapen.
Toni Basil
Antonia Christina Basilotta (forkortet Toni Basil; født 22. september 1943) er en amerikansk musiker, videoartist, skuespillerinne, danser og koreograf. Hun har spilt i dansefilmer sammen med skaperen av locking, Don Campbell og mange flere. Hun har koreografert musikkvideoer for artister som Bette Midler, David Bowie, Tina Turner og flere og opptrådt med popartister som Paula Abdul. Hun har gitt ut albumer og singler som popsanger, mest kjent for singelen «Mickey» utgitt i 1982. Basil har også i det siste vært gjestedommer for TV-programmet So You Think You Can Dance.
Debbie Allen
Deborrah Kaye «Debbie» Allen (født 16. januar 1950) er en amerikansk skuespillerinne, koreograf, regissør, TV-produsent og medlem av President's Committee on the Arts and Humanities. Hun er kanskje mest kjent for rollen Lydia Grant i TV-serien Fame. Hun er søsteren til kjente Phylicia Rashad. Allen har også ofte vært gjestedommer for TV-programmet So You Think You Can Dance siden 2007 (sesong 3).
Marit Victoria Wulff Andreassen
Marit Victoria Wulff Andreassen (født 22. januar 1971) er en norsk billedkunstner, opprinnelig fra Kasfjord ved Harstad.
Hun er utdannet med Diplom fra Kunstakademiet, Kunst- og designhøgskolen i Bergen (2003). Hun arbeider med tegning på papir, store veggtegninger og maleri. Seksualitet, kropp, kjønn og identitet er sentrale temaer i hennes arbeide. Andreassen bor og arbeider i Stavanger, er styremedlem i Tou Scene og har atelier samme sted. Hun har deltatt i en rekke internasjonale utstillinger i USA, England og Italia, og i 2010 ble hun nominert til Carnegie Art Award. I Norge har hun hatt separatutstillinger i blant annet Tegnerforbundet. Den norske kunstkritikeren Tommy Olsson anmeldte utstillingen Looking For My Mothers Tongue i Tegnerforbundet for Morgenbladet. Videre har Andreassen stilt ut i Prosjektrommet ved Galleri F 15, på Tou Scene og på Hå gamle prestegard. Hun har også deltatt i utstillinger ved Haugar Vestfold Kunstmuseum, Sørlandets kunstmuseum, Høstutstillingen, Tegnebiennalen, Vestlandsutstillingen, Nordnorsken, Nordnorsk Kunstmuseum, Tromsø kunstforening, Galleri Svalbard, Galleri Gathe og Telemark Kunstnersenter. Andreassens kunst er presentert i boka Meningen med sex, skrevet av Wencke Mühleisen og Christel Sverre (Pax forlag). Hun er også omtalt i Gunnar Danbolts reviderte utgave av Norsk Kunsthistorie (Samlaget). Videre har Andreassen mottatt en rekke stipender som Statens treårige arbeidsstipend for yngre kunstnere, Sparebanken Vest Kunstnerstipend og tilskudd fra Stavanger Kulturbyfond. I løpet av de tre siste årene har hun gjort utsmykninger for KORO, Gassco (Karmøy), og restaurant De 4 Roser (Tromsø). Andreassen er representert ved Nasjonalmuseet, De Samiske Samlinger, Stavanger kunstmuseum og Stavanger Internasjonale Samling (SIC).
IFOR (fredsorgansiasjon)
IFOR (International Fellowship of Reconciliation, Norwegian Branch) er den norske greina av en internasjonal fredsorganisasjon: IFOR (International Fellowship of Reconciliation). Tanken er å tolke og bruke IFORs plattform - Spirtually based non-violence - i en norsk kontekst, samt fremme samarbeid på tvers av alle grenser for fremme av ikkevold internasjonalt.
IFOR Norge ble opprettet 26. mai 2004, og forløperen var Kristent Fredslag som hadde eksistert siden 1946.
Internasjonalt ble IFOR startet i august 1914 for å demme opp for verdenskrigens redsler, og har nå 72 medlemmer i 48 land på alle kontinenter. Internasjonalt hovedkontor er i Alkmaar, Nederland. IFORs medlemmer fremmer ikkevold, menneskerettigheter og forsoning ved hjelp av utdanning, treningsprogrammer og kampanjer.
Nobelpriser
Seks Nobelprismedlemmer er medlemmer av IFOR:
Bratsberg Idrettslag
Bratsberg Idrettslag (stiftet 1. april 1931) er et idrettslag fra Bratsberg i Trondheim, som driver med fotball, friidrett, håndball og ski.
Husebybakken (Oslo)
Husebybakken (1B–43, 2–48) er en vei i Bydel Ullern i Oslo. Veien går fra Ullernchausseen og slynger seg oppover Husebyåsen før den ender i Smithsvingen oppe ved Husebyskogen. Ved Husebybakkens nederste del lå tidligere Samkjøringens hovedkontrollsentral. Lenger opp krysser Kolsåsbanen i bro over veien. Montebello stasjon ligger like ved.
Historie
Husebybakken passerer stedet der Christiania Skiklub avholdt Husebyrennene. Hoppbakken, som ble kalt Kastellbakken, hadde unnarennet i skrenten ned mot Smestad Gjenbruksstasjon, der hvor Smestad brannstasjon før lå, og ovarannet om lag ved Husebybakken 20. En bronseplakett markerer nå stedet rennene ble avholdt.
I perioden fra 1. juli 2006 til 31. mai 2008 lå det ved denne veien en midlertidig endestasjon på Kolsåsbanen kalt Husebybakken stasjon, som var til erstatning for Montebello stasjon mens den ble bygget om.
THC
Tetrahydrocannabinol (THC) er den psykoaktive komponenten i cannabisprodukter som har rusgivende effekt. THC-innhold i cannabisprodukter, som hasj eller marihuana, kan variere sterkt. Det brukes også medisinsk til behandling av pasienter med alvorlig kreftsykdom.
THC ble første gang ekstrahert kjemisk av Raphael Mechoulam og Yechiel Gaoni fra «The Weizmann Institute» i Rehovot i Israel i 1964.
I ren form er THC et glassaktig, fast stoff når det er kaldt, og en klissete væske når det blir varmet opp. THC fordamper til gass ved rundt 150°–200° Celcius. THC løses veldig dårlig i vann, men lett i alkohol eller fettbaserte løsningsmidler. THC har dessuten også en større molekylær masse enn vann, noe som gjør at THC etter hvert vil synke til bunnen om man blander det med vann (mol.mass: THC: 314.45 g/mol, vann: 18.01528(33) g/mol).
Bergens Moralvernforening
Bergens Moralvernforening ble stiftet i Bergen 2. mai 1882 under navnet «Foreningen mot den offentlige usedelighet», og hadde som mål å motarbeide og forhindre usedelighet i Bergen by. Foreningen har operert med flere navn. I mars 1912 fikk den navnet «Bergens Sedelighetsforening». På årsmøtet i februar 1919 ble dette endret til «Bergens forening til vern om den offentlige moral», forkortet til «Bergens Moralvernforening».
Historie
Allerede i 1879 tok Bergens Teologiske Forening initiativ til møter for å diskutere hvordan prostitusjon, spesielt den offentlige, kunne motarbeides. Politiembetsmenn og leger ble innbudt til møter hvor det ble holdt foredrag med angrep på den lovlydige prostitusjonen i byen. Da foreningen skiftet navn i 1912, var det fordi den offentlige prostitusjonen var opphevet, og navnet ikke passet til foreningens nye oppgaver.
Foreningens første formann var pastor Vilhelm Holdt, en kjent sykehusprest i Bergen, og en av få menn som kunne snakke med autoritet om de prostituerte. De første årene var styret kun sammensatt av menn. Først i 1897 ble det åpnet opp for kvinnelige styremedlemmer. I 1910 innledet styret et samarbeid med Bergens Kvinneråd som var en paraplyorganisasjon for kvinneorganisasjoner.
Foreningens første overordnede prosjekt var å etablere et «redningshjem for faldne kvinner». «Magdalenehjemmet» ble etablert i 1882 i det tidligere lyststedet «Nygjærde» på Laksevåg. På 1930-tallet arbeidet foreningen for et tilfluktshjem, «nattely med nattmisjon», til unge piker som var kommet ut i «gatelivet». Moralvernforeningen rettet også oppmerksomheten mot moralske farer som lurte ved flåtebesøk, og de hadde et årvåkent blikk mot tvilsomme kinoforestillinger (filmsensur). En viktig sak var også arbeidet for å forebygge sedelighetforbrytelser mot barn.
Et ledd i sedelighetsarbeidet var «mødremøtene» som ble arrangert rundt om i byens menighetshus. På møtene fikk mødrene bevertning, foredrag og annen oppbyggelig underholdning.
Bergen byarkiv oppbevarer arkivmateriale etter «Bergens Moralvernforening» fra årene 1900–1939. Her finnes en forhandlings-protokoll, regnskapsmateriale, korrespondanse, avisutklipp etc. Materialet viser hvordan Moralvernforeningen arbeidet, dens møtevirksomhet, arrangementer og hva den arbeidet for. Videre gir medlemsfortegnelser for perioden 1900–1939 informasjon om hvem som var medlem i foreningen og medlemmenes årlige bidrag. Ut ifra foreningens korrespondanse forstår vi at dette var en lokalforening av «De norske moralvernforeninger», med sentralstyre i Oslo.
Kinas riksvei 105
Kinas riksvei 105 (G105 eller Guodao 207) er en viktig hovedvei i Folkerepublikken Kina som løper fra Beijing i nord til Zhuhai (provinsen Guangdong i sør. Den er ført innom blant annet større byer som Langfang, Tianjin, Dezhou, Jining, Jiujiang, Nanchang, Ji'an og Guangzhou. Lengden er på om lag 2 717 km, og på kartet ser den ut som en nesten snorrett strek fra Beijing til Guangzhou.
Over Lotusbroen knytter den an til Cotai i Macaos sørlige deler.
Tetraphlebia
Tetraphlebia er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae). Slekten omfatter bare én kjent art.
Levevis
Larvene lever sannsynligvis på bambus i slekten Chusquea.
Utbredelse
Tetraphleia germainii lever i Chile og Argentina.
Pseudotermitoecia
Pseudotermitoecia er en slekt av biller som hører til familien kortvinger.
Utseende
Små (ca. 2 millimeter), balnke, brunlige kortvinger. De ligne overslatisk på termittene de lever sammen med. Pronotum er kort og bredt, bakkroppen stor og oval.
Levevis
Artene lever underjordisk i tuene til termitter i slekten Nasutitermes.
Utbredelse
Arten lever i det nordlige Australia.
Bergsøya
Bergsøya er navnet på flere øyer i Norge:
Catenaccio
Hovedprinsippet innen catenaccio er todelt. For det første er det sterk spillermarkering, og for det andre brukes en spiller som er flyttet nedfra midtbanen og har rollen som «sweeper» (engelsk) eller «libero» (italiensk) mellom forsvaret og keeper. Midtbanespillernes funksjon i denne sammenheng er i forsvar å beskytte forsvaret og å plukke opp ballen fra sweeperen eller forsvaret, mens angrepsspillerne i hovedsak satser på motangrep.
Catenaccio har sin opprinnelse i sveitsisk fotball på 1930-tallet. Den østerrikske treneren Karl Rappan kompenserte sitt lags halvprofesjonelle spilleres manglende fysiske evne mot de profesjonelle motstandere ved å satse på en mer defensiv innstilling med en spiller ekstra i forsvar. Dette ga gode resultater, og Rappan fikk selv trene Sveits.
Catenaccio er særlig forbundet med Helenio Herrera i hans periode som trener for Inter Milan i 1964-65. Han hadde stor suksess med det lombardiske laget, men spillestilen ble også kontroversiell. Herrera ble også trener for Italia, som tok over denne stilen, samtidig som han trente Inter Milan. Flere av disse kampene enten endte 1-0 eller ble forventet av kritikere å gjøre det, ettersom mange kamper involverte at laget lå mye i forsvar og satset på motangrep når det var mulig.
Catenaccio ble stadig mindre brukt etter at totalfotball ble brukt på 1970-tallet. Kort tid etter, tidlig på åttitallet forsvant den typiske libero-rollen.
He-Man and the Masters of the Universe
He-Man and the Masters of the Universe er en amerikansk animert TV-serie basert på tegneserien ''Masters of the Universe. '' Serien ble vist i USA fra 30. september 1983 til 15. desember 1984. TV-serien, ofte referert til bare som He-Man, var en av de mer populære tegneseriene på 1980-tallet og har fått kultstatus.
Serien inneholdt 130 episoder, 65 per sesong, og repriser ble deretter vist i syndikering 1988 da det ble flyttet til USA Network hvor det ble sendt fra september 1989 til september 1990. Repriser av serien ble vist i 2010 i USA på Qubo Night Owl,  på Retro Television Network,  og i Canada på Teletoon Retro.
I Norge er serien blitt utgitt på VHS med norsk tale
Handling
Serien handler om livet på den fiktive planeten Eternia, styrt av kong Randor og dronning Marlena. De fleste episodene handler om Skeletors forsøk på å erobre Castle Grayskull. Hovedpersonen i serien er Prins Adam, den unge sønnen til regentene i Eternia. Prins Adam har et magisk sverd, Power Sword, som med ordene "Ved Grayskulls kraft! Jeg har kraften!" gir styrke og forvandler han til He-Man, den sterkeste mannen i universet. Han bruker sin styrke til å forsvare Eternia. I serien treffer vi også Battle Cat, Teela, Man-At-Arms og Orko.
Kritikk
Serien ble kritisert av noen for å være for voldelig for å være rettet mot et yngre publikum. Serien presset sensur til grensene for barneprogrammering på TV på 1970-tallet. For første gang på mange år kunne en tegneserie se en muskuløs superhelt slå folk med knyttneven. Imidlertid brukte han ikke sverdet veldig ofte, men pleide vanligvis å løfte sine fiender og kaste dem. En annen ting som gjorde serien kontroversiell var at den ble produsert i forbindelse med markedsføring av lekene. Barneannonsering var kontroversielt på den tiden. I Storbritannia ble reklame av He-man leker forbudt i forbindelse med selve programmet. I likhet med andre serier samtidig, inkludert G.I. Joe', ble det også laget en moralsk etter episodene. Moral var ofte knyttet direkte til episodens handling.
Om filmen
Serien var den første leketøysbaserte tegneserien som ble produsert direkte for syndikering. Andre tegneserier i syndikering var denne som ble sendt på Saturday Morning Mornings.
Utgivelser i Norge
I Norge er serien kun blitt utgitt på VHS med norsk tale
VHS utgivelsene serien har mottatt i Norge:
Norske stemmer
Serien har 2 dubber på VHS. En av "Massemedia", og en annen av "CD Distribusjon"
The Brian Jonestown Massacre
The Brian Jonestown Massacre er et amerikansk band dannet i San Francisco i 1990. Anton Newcombe (gitarist/vokalist) var etter 1999 det eneste opprinnelige medlemmet. Bandet ble mest kjent etter den prisbelønte dokumentaren DIG! (2004) som handlet om Brian Jonestown Massacre og Dandy Warhols. Anton Newcombe skriver de fleste av sangene, men de har også sanger Matt Hollywood har skrevet. De nåværende medlemmene er:Anton Newcombe, Frankie "Teardrop" Emerson, Ricky Maymi, Daniel Allaire, Joel Gion, Rob Campanella og Matt Hollywood.
Kristi Anne Stølen
Kristi Anne Stølen (født 30. mai 1947 i Midsund) er en norsk sosialantropolog og professor som har forsket på samfunnsendring i Sør-Amerika.
Det hele startet med at hun studerte det spanske språk og litteratur og avla en magisteravhandling i etnografi ved Universitetet i Oslo, på et feltarbeide i Santa Fe i Argentina 1973–76, veiledet av Jorun Solheim.
Efter å ha jobbet for Norges landbrukshøgskole 1977–85 var hun blant annet rådgiver i NORAD 1987–88. Gjesteopphold ved universitetet i Ecuadors hovedstad Quito 1976–77 og 1983.
Hun ble i 1990 ansatt ved det som senere ble kjent som Senter for utvikling og miljø (SUM) ved Universitetet i Oslo. Hennes doktorgrad fra 1992 omhandlet kjønn og makt i Argentina, veiledet av Helge Hveem.
Etter tre år som seniorforsker var hun nasjonal koordinator for forskning på Latin-Amerika frem til 1996 da hun fikk jobb som professor samme sted. Det innebar feltarbeid om tvungen hjemsending og migrasjon fra flyktningleirer i Mexico til gamlelandet Guatemala 1995–96, finansiert av den panamerikanske støttebank.
I 2001 var hun forskningsleder ved SUM. Fra 2007 var hun SUM-sjef.
I 2003–04 gjest ved University of Texas i Austin og deretter ved Centro de Estudios de Estado y Sociedad i Buenos Aires.
Hun var gift med den argentinske sosialantropologen Eduardo Archetti (1943–2005) som også var professor og senterleder ved Universitetet i Oslo. Deres datter Alexandra Archetti Stølen (født 1975) har vært leder for Oslo World Music Festival siden 2006.
Palermo
Palermo (uttales, siciliansk: Palermu, latin: Panormus, fra gresk: Πάνορμος, Panormos) er hovedsete for den italienske regionen Sicilia og Storbyområdet Palermo. Byens 676 100 innbyggere og det urbane byområdet rundt gir tilsammen 1 065 600, og dette gjør Palermo til den 5. største byen i Italia etter Roma, Milano, Napoli og Torino.
Byen er kjent for sin rike historie, kultur, arkitektur og gastronomi, og har spilt en stor betydning i de rundt 2 700 årene byen har eksistert.
Geografi
Byen er plassert i det nordvestlige hjørnet av øya, og har havn ut mot Tyrrenhavet. Bukten ligger ved foten til det 606 moh høye fjellet Monte Pellegrino. Byen har et typisk middelhavsklima, med milde og våte vintre og varme somre.
Historie
Palermo og Sicilia har vært underlagt flere herredømmer og har blitt påvirket av en rekke kulturer: Fønikere, grekere, romere, bysantinere, arabere, normannere og fyrstehus med fransk, spansk, østerriksk og piemontesisk opprinnelse.
Som følge av De islamske erobringene ble byen under muslimsk styre i 831, og Palermo ble hovedsetet for et emirat. Den resterende del av øya kom under muslimsk styre i 965. Gjennom emiren fikk Palermo hovedstadsfunksjoner, på bekostning av Siracusa, hvor den har vært like til i dag. I den muslimske perioden var Palermo en viktig handelsby. Det skal ha vært mer enn 300 moskeer der, og byen var kjent i hele den arabiske verden. Det var en blomstrende og tolerant periode; kristne og jøder ble ikke forfulgt. Fram til Italias samling var Palermo, som resten av Sicilia under ulike herskere:
Næringsliv
Som hovedstad i den autonome regionen Sicilia, gjør byen til regionens økonomiske, finansielle, turistmessige og handelsmessige knutepunkt. Byen har en internasjonal flyplass og byens økonomiske vekst de siste årene har ført til en omfattende etableringer av nye virksomheter. Byen er også en administrasjonsby, med stor grad av tjenesteytende næringer, og turisme er en viktig næringsvei.
Utenfor byen er det en rekke industriområder, med blant annet kjemisk industri, skipsverft, mekaniske verksteder, metall- og tekstilindustrier. Landbruket i byen omegn er hovedsakelig sitrusfrukter og ost.
Demografi
Av befolkningen fra 2014 på 676 100 som bodde i Palermo, var 47,6 % menn og 52,4 % kvinner. Barn og unge fra 18 år og yngre utgjorde 21,64 % av befolkningen, mot 18,06 % for Italia under ett. 16,54 % var pensjonister, mot det italienske gjennomsnitt på 19,94 %.
Gjennomsnittsalderen er 37 år, sammenlignet med det italienske gjennomsnittet på 42. I de fem årene mellom 2002 og 2007 falt befolkningen med 2,92 %, noe som både skyldes utflytting til områdene omkring byen, men også utflytting til det nordlige Italia. Fødselsraten er på 10,75 fødsler pr 1 000 innbygger, mot det italienske gjennomsnitt på 9,45 %.
I 2006 var 97,79 % av befolkningen av siciliansk/italiensk bakgrunn. Den største innvandrergruppen som fra Sør-Asia, hovedsakelig fra Sri Lanka, med 0,80 %, andre europeiske land (hovedsakelig Albania, Romania,Serbia, Nord-Makedonia og Ukraina) med 0,3 %, og Nord-Afrika (hovedsakelig Tunisia) med 0,28 %.
Klima
Kilde: Verdens meteorologiorganisasjon
Adam Shankman
Adam Michael Shankman (27. november 1964) er en amerikansk filmregissør, filmprodusent, TV-produsent, danser, skuespiller og koreograf.
Han har produsert og koreografert filmer som Hairspray og Vampire Movie, og har produsert filmer som Step Up, Step Up 2, Step Up 3, 17 Again og Bedtime Stories.
Shankman har vært danser i musikkvidoer til blant annet Janet Jackson og Paula Abdul. Han har koreografert dansingen for en turné for Spice Girls og mye mer. Han er kjent for å være regissør for blant annet filmene A Walk to Remember og Bringing Down the House. Shankman er også kjent for å være gjestedommer for So You Think You Can Dance, som han har vært siden sesong 3 (2007). Han var fast dommer den sjette sesongen.
Macrodorcas (Digonophorus) elegans
Macrodorcas elegans er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En nokså liten, spinkel, blankt rødbrun hjortebille, dekkvingene med en mørk stripe langs sømmen. Hannen har lange, slanke kjever med tenner bare i spissen, disse danner en sagtakket kam med en litt større tann i hver ende. Pronotum er rundet, tydelig bredere enn dekkvingene.
Levevis
Larvene utvikler seg i morken ved av løvtrær.
Utbredelse
Arten er kjent fra India, Nepal og Bhutan.
Ljudmila Tsjernykh
I 1959 tok hun eksamen ved det Statlige pedagogiske universitet i Irkutsk. Mellom 1959 og 1963 arbeidet hun i 'Tid og frekvens laboratoriet' ved 'Hele unionens forskningsinstituttet for fysikktekniske og radiotekniske målinger' i Irkutsk, hvor hun gjorde astrometriske observationer for Tidstjenesten.
Mellom 1964 og 1998 var hun vitenskapelig medarbeider ved Instituttet for teoretisk astronomi ved Det sovjetrussiske vitenskapsakademi (Det russiske vitenskapsakademi siden 1991), og arbeider ved observasjonsenteret på instituttet ved Krim-observatoriet i Nautsjnij. Siden 1998 har vært vitenskapelig medarbeider ved Krim-observatoriet.
Hun er hustruen til Nikolaj Tsjernykh. Asteroiden 2325 Chernykh oppdaget i 1979 av tsjekkiske astronomen Antonín Mrkos ble navngitt til ære for henne.
Hun har oppdaget mange asteroider, blant annet Apollo-asteroidene 2212 Hephaistos og 3147 Samantha.
Agens
Agens kan vise til:
Helma Knorscheidt
Helma Knorscheidt (født 31. desember 1956 i Halle (Saale)) er en tidligere østtysk kulestøter, best kjent for å ha vunnet sølvmedalje under VM i Helsingfors i 1983. Utenom denne sølvmedaljen har hun heller en beskjeden merittliste som senior, med gull i Universiaden i 1981 som eneste internasjonale tittel. Hun har en personlig rekord på 21,19 m fra Berlin 24. mai 1984.
Veteran
Helma Teuscher ble i 2007 verdensmester i kulestøt i klasse 50+ i Riccione, Italia, med et støt på 14,40 m (3 kg kule). I senior-EM 2008 i Ljubljana satte hun ny verdensrekord i samme klasse med 14,94 m.
Sinjil
Sinjil (arabisk سنجل ) er en palestinsk småby som ligger 21 km nordøsst for Ramallah i Ramallah og al-Bireh guvernement, sentralt på Vestbredden. Landsbyen grenser til Turmus Ayya og den israelske bosetningen Shilo.
I følge Palestinsk statistisk sentralbyrå hadde byen et folketall ompå kring 5 236 i 2007.
Historie
Det er funnet graver i Sinjil fra midtre bronsealder med store mengder metallvåpen.
Man tror at landsbyen har fått navn etter korsfarerbyen St. Gilles,< som var hjemstedet til den franske greven Raymond VI av Toulouse som slo leir her under det første korstog før han rykket inn i Jerusalem. Samme man bygde senare en borg i Sinjil for å verne passasjen for passerende karavaner.
Det er reist tvil om navneopphavet av historikeren Levy-Rubin. Et samaritansk skrift fra 1300-tallet, basert på betydelig eldre kilder, refererer to ganger til byen Sinḥil på 700- eller 800-tallet. Den arabiske geografen Zakariya al-Qazwini nevnte i Athar al-bilad på 900-tallet Sinḥil, men dette kan ikkje verifiseres fra eksisterende manuskripter. Levy-Rubin foreslo at Sinḥil var det opprinnelige navn på Sinjil, slik at korsfarer navnet St. Gilles var inspirert fra araberene og ikke motsatt.
I 1220-åra skildret Yaqut al-Hamawi Sinjil som «en liten by i provinsen Filastin. I nærheten ligger hulen til Yasuf as Sadik (Josef)».
Osmansk tid
I 1517 ble landsbyen del av Det osmanske rike likesom resten av Palestina. I 1596 var han oppført i skattelister som en del av Quds nahiya i Quds liwa.Den hadde et folketall på 55 hosholdninger, alle muslimar, og betalte skatt for hveite, bygg, vindruer, frukttre, geiter og bikuber. Tidlig på 1800-tallet var Sinjil en landsby med 206 menn som skattet, omkring 800 innbyggere.
Den franske oppdageren Victor Guérin besøkte landsbyen i 1870, og skildret den som «ganske folketett», og estimerte at den hadde 1200 innbyggere. Landsbyen hadde to rike vannkilder, og det største var knyttet til et reservoar. Guérin skrev at ''På toppen av åsen er det observert tufter etter to borger, bygd med store blokker, tilsyneletande svært gamle. Den ene kalles Kasr («Fortet»), og den andre Keniseh («Kirken»). Sistnevnte er bygd øst-vest, og kan ha vært en kirke. Lenger nede i åsen fant jeg flere gamle graver hogd ut i berget. En av de største, som hadde en vestibyle i inngangen, bestod av to nisjer.'' En osmansk landsbyliste fra samme år, 1870, viste at «Sindschil» hadde 161 hus og et folketall på 513, men folketellingen regnet bare voksne menn.
I 1882 skildret Palestine Exploration Fund i «Survey of Western Palestina» Sinjil som mellomstor, med flere hus i to etasjer, i en åsside med fine fiken hager nedenfor.
Landsbymoskeen er lagt ut langs linjene til den frankiske korsfarerkirken. Andre historiske steder i byen er en brønn for Josef og et hellig sted for Jakob. Abu Ouf-helligdommen er også her.
Det britiske Palestinamandatet
I e folketelling i 1922 utført av de britiske mandatmyndigheter hadde Sinjil (kalt Senjel) en helt muslimsk befolkning på 934, mens den i folketellingen i 1931 hadde 266 bebodde hus og et folketall på 1071, fortsatt alle muslimer. I 1945 var folketallet 1 320 mens det samlede landareal var 14 186 |mål ifølge offisiell landmåling. Av dette var 4 169 for plantasjer og irrigert land, 4 213 for korn, mens 47 mål var klassifisert som utbygd.
Arkeologiåret 1773
Arkeologiåret 1773 er en oversikt over blant annet utgravninger, fødte og avdøde personer med tilknytning til arkeologi i 1773.
Fødsler
arkeolog, ornitolog, komponist, naturviter, diplomat, botaniker, geograf ||align=center|73 ||align=center|1846 ||
Referanser
1773 in archaeology
Konservativen
Konservativen er en historisk trebygning i Halden. Den er oppført i laftet tømmer, første etasje etter en bybrann i 1759. Omkring 1770 ble andre etasje påbygd, og der ligger Rosenlundsalen, som er ansett for å være Norges eldste teatersal. Bygningen har navn etter Den konservative Arbeiderforening.
Eiere
Bygningen var på slutten av 1700-tallet eid av «Harald Haarfagers Klub», en herreklubb som også gikk under navnet Den Civile Klub. I 1818 ble klubben slått sammen med Den Militære Klub (også kjent som «Friderichhalds Klub») til Haldens Klub, og klubbselskapet flyttet ut av bygningen, til Borgergata 5. Deretter kom flere private eiere, bl.a. S. Rosenlund, som gav navn til salen i andre etasje. Den venskabelige Forening kjøper huset i 1852, og i år 1900 ble Den konservative Arbeiderforening eier av huset. I 1961 ble det tatt i bruk som møbellager, og planene var at det skulle rives og erstattes av et nytt forretningsbygg. Dette ble det ikke noe av, og i 1987 kjøpte Halden kommune bygningen og satte i stand eksteriøret og første etasje.
Teater i Konservativen
Salen i andre etasje kan dokumenters tilbake til 1777, og er dermed eldre enn både Fredrikshalds Teater fra 1838 og Trøndelag teaters gamle scene. Harald Haarfagers Klub hadde teaterutstyr i bygningen, og salen har fortsatt en buet åpning inn til scenedelen. Denne buen må ha fungert som en prosceniumsåpning allerede på 1700-tallet. Det opprinnelige teaterutstyret ble tatt med til den nye Haldens Klub, der det oppførtes et eget teater omkring 1820. Teaterpioneren Johan Peter Strömberg drev tobakksfabrikk i Konservativens bakgård på 1820-tallet. Den venskabelige Forening kjøper bygningen som «Theater med Tilbehør» i 1852. Konservativen var fra 1991 til 2004 tilholdssted for kontorene til Østfold Teaterverksted, senere Østfold Teater.
Gnaeus Cornelius Scipio Calvus
Hans far var Lucius Cornelius Scipio og hans bror var Publius Cornelius Scipio. Han tjente som konsul i 222 f.Kr.. Han kjempet i den andre punerkrigen på Den iberiske halvøy (Hispania), men ble drept i slaget ved Øvre Baetis i 211 f.Kr.
Greg Day
Greg Day (født 25. februar 1977) er en kanadisk tidligere ishockeyspiller som spilte for Graz 99ers i den østerrikske hockeyligaen (EBEL).
Day ble født i St Clair Beach, Ontario. Han spilte fire sesonger for Bowling Green State University før han ble profesjonell i 2002. Han tilbrakte de to neste sesongene i ECHL for Peoria Rivermen og Las Vegas Wranglers og i American Hockey League for Worcester IceCats og Lowell Lock Monsters. . I 2004 flyttet Day til de europeiske ligaene og tilbrakte en sesong i den franske Ligue Magnus for HC Mulhouse, og deretter tilbrakte en sesong i Norges GET-ligaen for Vålerenga Ishockey før han begynte i Graz 99ers av EBEL i 2006. Day hadde en kort periode i Italias Serie A for Milano Vipers i løpet av sesongen 2007–08, men kom til slutt tilbake til Graz.
Day ble med HC Thurgau i den sveitsiske nasjonale liga B for kampanjen 2010–11. Etter å ha postet 30 poeng på 25 kamper, ble Day med på det kroatiske laget KHL Medveščak på utlån resten av sesongen 18. desember 2010.
Taffara Deguefé
Taffara Deguefé (født 15. juni 1926 i Abomse ved Ankober, død 6. mars 2015 ) var en etiopisk bankmann, som en periode var sentralbanksjef og deretter ble politisk fange under Dergen.
Deguefé begynte i 1944 i statsbanken i Etiopia. Han utdannet seg i Canada og fikk i 1950 bachelorgrad i handel fra University of British Columbia. Han studerte deretter rettsvitenskap og vendte tilbake til Etiopia der han i 1955 avla juridisk grad ved University College of Addis Ababa. Han ble generaldirektør for sivil luftfart, var sjef for kontoret til Etiopias statsbank i Khartoum i Sudan og ble banksjef både i statsbanken og en handelsbank.
Deguefé ble i 1974 utnevnt til sjef for Etiopias nasjonalbank. Etter at keiser Haile Selassie ble styrtet i et kupp i september 1974, ble Deguefé fengslet. Han satt som politisk fange til 1981. Etter dette flyttet han til Canada. Deguefé var, inntil han ble fengslet i 1974, Norges honorære konsul i Etiopia.
Yale (Oklahoma)
Yale er en by i Payne County i Oklahoma i USA, med 1342 innbyggere (2000).
Geografi
Yale ligger på koordinatene. Ifølge United States Census Bureau har byen et totalt area på 2,4 km².
1924
1924 (MCMXXIV) i den gregorianske kalenderen var et skuddår som begynte på en tirsdag.
Wolframkarbid
Wolframkarbid, er et svært hardt materiale som består av wolfram og karbon og forekommer i de to formene WC og W2C (wolframsemikarbid). Wolframkarbid er den vanligste karbiden i hardmetall hvor den da kombineres med en metallisk bindfase (ofte kobolt).
Egenskaper
Wolframkarbid er veldig hardt (cirka 9 på mohs hardhetsskala) og tungt (massetetthet 15.63 g/cm³). Det er også veldig motstandsdyktig mot syrer, og kun fluorgass eller en blanding av fluorsyre og salpetersyre kan angripe wolframkarbid ved romtemperatur. Den har høyt smeltepunkt (2870 °C), men begynner å oksidere i luft ved 550 °C og av klorgass ved 400 °C. Wolframkarbid har også veldig lav resistivitet (0.2 μΩm).
Fremstilling
Wolframkarbid framstilles gjennom oppvarming av wolfram og karbon til mellom 1400 og 2000 °C. Det finnes også metoder man tar utgangspunkt i wolframhexafluorid eller wolframhexaklorid og foretar en redoksreaksjon med for eksempel hydrogen og med metan eller metanol som karbonkilde.
Ved fremstilling av hardmetall presses pulveret som dannes så sammen til valgfri form, og sintres deretter med nikkel eller kobolt som bindemiddel.
Bruk
På grunn av sin høye varmebestandighet anvendes wolframkarbid i skjærende verktøy til fresing, dreiing og boring. Grunnet sin hardhet, og høye massetetthet, anvendes den også i panserbrytende ammunisjon. Wolframkarbid forekommer også i tupper i piggdekk. I den senere tid har wolframkarbid også blitt brukt i smykker og ringer, ofte med innsatte edelstener. En ulempe med ringer av wolframkarbid er at de ikke kan kappes og loddes om for å justere ringstørrelsen.
English Partnerships
English Partnerships (EP) er et fornyelsesbyrå for England, som utfører en lignende rolle på nasjonalt plan som Regional Development Agencies på regionalt nivå. Det består juridisk sett av to etater, Commission for New Towns og Urban Regeneration Agency. Byrået har ansvar for anskaffelse av eiendom og utvikling av større prosjekter, alene eller sammen med private utviklere.
EP er særlig aktivt der større områder skal utvikles, som Thames Gateway og Milton Keynes, hvor regjeringen har fratatt lokale myndigheter planmyndighet og overlatt dette til byrået.
Byrået er ikke departementsstyrt, men finasieres gjennom Samfunns- og lokalstyredepartementet (Storbritannia). Det ble tidligere finansiert av Office of the Deputy Prime Minister.
Den eldste delen av byrået, Commission for New Towns, ble opprettet i oktober 1961 med ansvar for oppfølging av New Towns Act 1959. Urban Regeneration Agency ble opprettet i 1993.
Amerikansk Samoa under Vinter-OL 2022
Amerikansk Samoa deltok under Vinter-OL 2022 i Beijing i Kina i perioden 4. til 20. februar 2022. Kun en utøver i skeleton deltok for Amerikansk Samoa.
30px|Skeleton Skeleton
Basert på IBSFs verdensranking kvalifiserte Nathan Crumpton seg til OL:
Referanser
<References />
Nutkasypress
Nutkasypress (latin: Cupressus nootkatensis eller Callitropsis nootkatensis, tidligere: Chamaecyparis nootkatensis) er en art av bartrær innenfor sypresslekten (alternativt gullsypresslekten) i sypressfamilien (Cupressaceae). Arten kalles også «gulsypress» og «Alaskasypress».
Nutkasypressen er eviggrønn og inntil 40 meter høy. Stammens diameter kan bli godt over en meter. Bark- og bladstrukturen er mer rufsete og grov enn hos den ellers like lawsonsypress, og på eldre nutkasypresser blir barken lyst grå og flassete.
Arten har lysegrønne eller gulgrønne, skjellaktige blader på flate greinskudd. Den kan forveksles med både lawsonsypress og meksikansk sypress. Nutkasypressens kongler er brune og kongleskjellene har en markert pigg eller spiss ytterst. Konglene bruker to sesonger på å modnes.
Arten nutkasypress ble lenge regnet til dvergsypresslekten (Chamaecyparis nootkatensis), men DNA-analyse og genetisk systematikk (Gadek et al., 2000) har ført den tilbake til sitt opprinnelige navn og plassering fra 1824-41 i sypresslekten – som Cupressus nootkatensis. Enkelte amerikanske forskere mener dens slektninger også kan utgjøre en egen slekt/gruppe: gullsypresslekten (Callitropsis), under artsnavnet Callitropsis nootkatensis. I amerikansk litteratur henføres den ofte til denen slekten, som også brukes tidvis om alle sypressene i den nye verden Amerika.
Nutkasypressen er en av foreldrene til hybriden Leylandsypress (Cupressus x Cupressocyparis leylandii) eller (Callitropsis × leylandii) eller (Cupressus nootkatensis x macrocarpa), og den andre foreldren er utvilsomt Montereysypress (Cupressus macrosarpa eller Callitropsis macrocarpa), som tilhører sypresslekten. Dette bekrefter at nutkasypress må ligge genetisk svært nær Cupressus-slekten, antakelig som en del av den.
Veden er langsomt voksende og hard, og er derfor populær til ulik redskapsproduksjon og som båtmateriale. Arten vokser naturlig fra Alaska til det nordlige California, men er også plantet ut andre steder som et populært hage- og parktre.
Milton Keynes Parks Trust
Milton Keynes Parks Trust er en stiftelse med ansvar for å bestyre parker og naturmiljøet i Milton Keynes. Den ble opprettet av Milton Keynes Development Corporation i april 1992.
Hotell Rosenkrantz
Hotell Rosenkrantz er et hotell i Bergen, oppført i 1921 for å avhjelpe byens befolkning med husrom etter bybrannen i 1916.
Historie
Hotellets opprinnelige navn var Bergen Folkehotell Hotellet var ikke ment som hotell i vanlig forstand, men ble reist for å avhjelpe mangelen på overnattingssteder i Bergen etter bybrannen.
Tomten i Rosenkrantzgate 7 ble kjøpt av Bergen kommune i 1917, og det var også kommunen som finansierte selve byggingen. Arkitektene var Fredrik Arnesen og Arthur Darre Kaarbø. Det ferdige hotellet rommet 225 gjestesenger, mottagelsesrom, lese- og røkerom, lunsjkafe og «moccarom» eller spisesal. I første etasje var det dampkjøkken med spisesal for 250 personer (folkekjøkkenet), fiskematkjøkken og pølsemakeri med butikk og kontor. I 1923 ble det også åpnet en ølhall, et betydelig fremskritt i byens restaurasjonsforhold.
Arkivet etter Hotell Rosenkrantz dekker perioden 1888–1957 og inneholder bl.a. en komplett serie med forhandlingsprotokoller. Ellers består arkivet av pakkesaker, regnskap, avisutklipp og diverse fotografier. Blant pakkesakene er det bl.a. opplysninger om bordplasseringer, menyer m.m. i forbindelse med større festmiddager. Arkivet inneholder også materiale fra folkekjøkkenet og Hotell Bristol.
Arne Skaug
Arne Skaug (født 6. november 1906 i Horten, død 4. mars 1974 i København) var en norsk sosialøkonom, diplomat og politiker (Ap).
Han var statssekretær for utenriksminister Halvard Lange 1948–1949, handels- og skipsfartsminister i Einar Gerhardsens tredje regjering 1955–1962, samt fungerende utenriksminister i 1957. Som handels- og skipsfartsminister var han en sterk talsmann for en omlegging av den økonomiske politikken. Han ønsket mer europeisk og atlantisk samarbeid.